recursal/SuperWikiNEXT-32B huggingface dataset:
**গান আন্তর্জাতিক বিমানবন্দর** (আইএটিএ: **GAN**, আইসিএও: **VRMG**) হল মালদ্বীপের আদ্দু আতোলের (পূর্বের সিনু আতোল) গান দ্বীপে অবস্থিত একটি বিমানবন্দর।

ইতিহাস
------

রয়েল নেভি কর্তৃক প্রথম প্রতিষ্ঠিত হয়ে এই বিমানবন্দর আরএএফ গান হিসেবে রয়েল এয়ার ফোর্সের সাথে যুক্ত হয়। দ্বিতীয় বিশ্বযুদ্ধ চলাকালীন এটি মিলিটারি এয়ারবেইজ হিসেবে পরিচালিত হয়, যা ১৯৭৬ সাল পর্যন্তই চলে। ব্রিটিশরা সরকারের কাছে এটিকে হস্তান্তর করে এবং তখন থেকেই এটি আভ্যন্তরীণ বিমানবন্দর হিসেবে ব্যবহৃত হয়। পর্যটন অঞ্চল খোলার পরপরই আন্তর্জাতিক সুযোগ-সুবিধা চালু করে এই বিমানবন্দরকে আন্তর্জাতিক পর্যায়ে উন্নীত করা হয়।

বিমানবন্দরটি মালদ্বীপের সরকার (জিওএম) কর্তৃক পরিচালিত হ্ত। মালদ্বীপ এয়ারপোর্টস কোম্পানি লিমিটেডের কাছ থেকে কারিগরি সহায়তার পাশাপাশি মানব ব্যবস্থাপনা বিভাগের বেসামরিক কর্মকর্তাদের মাধ্যমে জানুয়ারি, ২০১০ সাল পর্যন্ত এই বিমানবন্দরটি পরিচালিত হয়। ২০০৯ সালের জুন মাসে গান এয়ারপোর্ট কোম্পানি লিমিটেড (জিএসিএল) নামে একটি সরকারি এন্টারপ্রাইজ প্রতিষ্ঠিত হয়। মালদ্বীপ সরকারের বেসামরিকীকরণ নীতি অনুযায়ী এটি প্রতিষ্ঠিত হয়। জিএসিএল ২০১০ সালের জানুয়ারি মাসে জিআইএ'র ব্যবস্থাপনা হাতে তুলে নেয়। প্রশাসনিক পুনঃগঠনের মাধ্যমে পূর্বে বর্তমান বেসামরিক কর্মকর্তাদের নব্যগঠিত প্রতিষ্ঠানে নিযুক্ত করা হয়।

দক্ষিণে পর্যটন ও অন্যান্য অর্থনৈতিক কার্যক্রম প্রসারের জন্য ২০১২ সালের শুরুতেই নতুন প্রকল্প গ্রহণ করা হয়। মূলত জিআইএ'র উন্নয়ন ও বর্ধনের জন্যই এ প্রকল্প গৃহীত হয়। জিএসিএল, এমএসিএল এবং স্টেট ট্রেডিং অর্গানাইজেশন পাবলিক লিমিটেড কোম্পানি (এসটিও) মিলিতভাবে নতুন প্রকল্প গ্রহণ করে। আদ্দু ইন্টারন্যাশনাল এয়ারপোর্ট প্রাইভেট লিমিটেড (এআইএ) হল নতুন প্রকল্প। গান আন্তর্জাতিক বিমানবন্দর বর্তমানে আদ্দু ইন্টারন্যাশনাল এয়ারপোর্ট প্রাইভেট লিমিটেড কর্তৃক পরিচালিত হয়।

সুযোগ-সুবিধা
------------

সমুদ্রসীমা থেকে বিমানবন্দরটি প্রায় ৬ ফুট (২ মি) উঁচুতে অবস্থিত। এর একটিই রানওয়ে রয়েছে, যা কনক্রিট নির্মিত এবং ৩,৪০০ বাই ৬০ মিটার (১১,১৫৫ ফু × ১৯৭ ফু) আকারের। গান আন্তর্জাতিক বিমানবন্দর (জিআইএ) দেশটির দক্ষিণাংশে অবস্থিত এবং বছর জুড়েই আন্তর্জাতিক ও আভ্যন্তরীণ বিমান পরিচালনা করে। ২০১১ সালের সার্ক সামিটের পর এক্সিকিউটিভ টার্মিনাল নির্মিত হয়, এবং এটিই মালদ্বীপের প্রথম প্রাইভেট এক্সিকিউটিভ টার্মিনাল।

বিমানপথ ও গন্তব্য
-----------------

| বিমান সংস্থা | গন্তব্যস্থল |
| --- | --- |
| ফ্লাইমি | মালে |
| মালদিভিয়ান | ফুভাহমুলাহ্‌, কাদেদ্ধো, কাদ্ধো, কোদ্ধো, মালে |
| শ্রীলঙ্কান এয়ারলাইন্স | কলম্বো (১ ডিসেম্বর, ২০১৬ সালে শুরু হবে) |

তথ্যসূত্র
---------

1. 1 2 3  Airport information for VRMG ওয়েব্যাক মেশিনে আর্কাইভকৃত ১৪ জুন ২০১১ তারিখে from DAFIF
2. ↑  গ্রেট সার্কেল ম্যাপার-এ GAN সম্পর্কিত বিমানবন্দর তথ্যাদি। Source: DAFIF (effective October 2006).
3. ↑  "11 more destinations for you to explore! SriLankan Airlines expands its network to give you more coverage and more destinations!"। শ্রীলঙ্কান.কম। সংগ্রহের তারিখ ৩০ সেপ্টেম্বর ২০১৬।

বহিঃসংযোগ
---------

 উইকিমিডিয়া কমন্সে গান আন্তর্জাতিক বিমানবন্দর সম্পর্কিত মিডিয়া দেখুন।

* গান আন্তর্জাতিক বিমানবন্দর (জিআইএ)
* এশিয়ান একাডেমি অব এরোনটিকস (এএএ)
* স্কাইভেক্টরে VRMG-এর বৈমানিক চার্ট ও বিমানবন্দরের তথ্য
* GAN-এর দুর্ঘটনার ইতিহাস - এভিয়েশন সেফটি নেটওয়ার্ক

প্রবেশদ্বার: মালদ্বীপ
**সর্দার গোলাম মুহাম্মদ খান তার্জি** (জন্ম:কান্দাহার, এপ্রিল ৩০, ১৮৩০ খ্রিস্টাব্দ – ১৯০০/১৯০১) কান্দাহার এবং বেলুচিস্তান এর রাজা ছিলেন। তার পিতা সর্দার দিল খান এবং দাদা সর্দার পানিদা খান মুহাম্মাদিজি। তিনি পশতুন সৈন্য এবং কবি ছিলেন এবং সাথে সাথে আফগানিস্তানের সামরিক নেতা ছিলেন। তাকে তার ঐতিহ্যগত পারিবারিক নাম তার্জি উদ্ভাবনের জন্য কৃতিত্ব দেওয়া হয়। এই উপাধিটি আফগানিস্তানের ইতিহাসে গুরুত্বপূর্ণ ভূমিকা পালন করে।

প্রাথমিক জীবন
-------------

তার্জি পরিবার মুহামেদজাই রাজকীয় উপ উপজাতিভুক্ত। এই উপজাতি বারাকজাই সাম্রাজ্যের সবচেয়ে শক্তিশালী এবং বিখ্যাত। সৈনিক হিসেবে তরুণ বয়সেই তিনি কাব্য রচনায় মনোনিবেশ করেন। খুব শীঘ্রই আমির দোস্ত মুহাম্মদ তাকে রাজ্যের রাজকুমার এবং পণ্ডিত সম্রদায়ের সাথে তার পরিচয় এবং যোগাযোগ করিয়ে দেন। তার্জি আমির দোস্ত মুহাম্মদ এবং তার উত্তরসূরী আমির শের আলি খান উভয়ের সাথেই তার সর্ম্পক গড়ে তুলেছিলেন।

প্রধান
------

বিভিন্ন উপাত্ত থেকে দেখা যায় যে তার্জি দক্ষিণ আফগানিস্তান যার অধিকাংশেই তার পিতার শাসনের আওতায় ছিল সে এলাকার প্রধান হিসেবে তিনি নিয়োজিত ছিলেন। তার্জি সর্ম্পকে বোম্বে পররাষ্ট্র সচিব ভারত সরকারকে লেখা একটি প্রতিবেদনে বলা হয়:: 

> *" সর্দার গোলাম মুহাম্মদ কান্দাহারের সর্দার রহিম দিলের জ্যেষ্ঠ পুত্র। আমাদের প্রাপ্ত তথ্য মতে এক সময় তিনি বিখ্যাত গ্রাম্য প্রধান ছিলেন কিন্তু ঐ সময় যে তিনি আফগানিস্তানের কোন গুরুত্বপূর্ণ পদে নিয়োজিত ছিলেন তার কোন নির্দিষ্ট প্রমাণ পাওয়া যায়নি। তার চাচাত ভাই, গর্ভণর তার সর্ম্পকে ভাল কোন মতামত প্রদান করেননি। আমরা যতদূর জানি তিনি কখনো ব্রিটিশ সরকারকে তাদের কাজে কোন রূপ সাহায্য করেননি এবং আমরা তার কাছে কোনভাবেই অনুগ্রহীত নয়।*"
> 
> 
> 

চিঠির পরবর্তী অংশ নিশ্চিত করে যে তার্জি একজন জাতীয়তাবাদী ছিলেন।চিঠিটি থেকে প্রমাণিত হয় যে তার সর্ম্পকে তার চাচাত ভাইয়ের ভাল ধারণা পোষণ করত না কারণ তার চাচাত ভাই পরবর্তীতে ব্রিটিশ সরকারের প্রতি আনুগত্য প্রকাশ করেন।

কবি
---

তিনি করাচিতে স্থানান্তরিত হন এবং পরবর্তীতে ভারতে চলে যান। এখোনে এসে তিনি পুনরায় কাব্য রচনায় মনোনিবেশ করেন এবং ভারতের অনেক গুরুত্বপূর্ণ শহর ভ্রমণ করেন যেখানে তাকে শাসক বিরোধীরা উষ্ণ অর্য্েথনা জানান। তিনি তার্জি ছদ্মনামে কাব্য রচনা করতেন।

মৃত্যু
------

১৯০০ সালের ৮ ডিসেম্বরে তার্জি সিরিয়ার দামেস্কে মৃত্যুবরণ করেন যেখানে তিনি ছুটি কাটাতে এসেছিলেন।১৯৮৮-৮৯ এই সময়ে আফগানিস্তানে তার খ্যাতি ও রাজনৈতিক অস্থিরতার কারণে হয়ত তার প্রকৃত মৃত্যুর তারিখ গোপন করা হয়েছে।  সিরীয় কর্তৃপক্ষ তার আনুষ্ঠানিক জানাযার ব্যবস্থা করেছিল। তার্জিকেন দামেস্কে অবস্থিত হযরত দাহদাহ সমাধিক্ষেত্রে দাফন করা হয়। তার দাফনের সময় প্রায় দশটি দেশ বা সাম্রাজ্যে প্রতিনিধিগণ সম্মান প্রদর্শনের জন্য উপস্থিত হয়েছিলেন।

তথ্যসূত্র
---------

1. 1 2 3   Royal Ark
2. ↑  Encyclopedia of the Developing World: Volume Three, pg. 1...Link
3. ↑  Royal Arc: Ruling Houses of Afghanistan: Tarzi...Link
4. 1 2  Official Web-site of Mahmud Tarzi: Ghulam Muhammad Tarzi Biog...Link  ওয়েব্যাক মেশিনে আর্কাইভকৃত ৮ অক্টোবর ২০০৭ তারিখে

বহিঃসংযোগ
---------

* মুহাম্মদ তার্জির অফিসিয়াল ওয়েবসাইট
পন্ডিত জওহর লাল নেহেরু কোলি মহিলাদের সাথে কোলি নৃত্যে অংশগ্রহন করেছেন(১৯৬১)
বান্দ্রার কোলি সম্প্রদায়ের লোকেরা প্রজাতন্ত্র দিবসের শোভাযাত্রায়(১৯৬১)
**কোলি নৃত্য** ভারতের মহারাষ্ট্র ও গোয়া রাজ্যের একটি জনপ্রিয় লোকনৃত্য। মুম্বাইয়ের কোলি সম্প্রদায়ের লোকেরা এই বিশেষ নৃত্যশৈলীর উদ্ভাবক।[] কোলি সম্প্রদায়ের লোকেদের বেশ বড় একটা অংশ সাধারনত মৎস্যজীবি অর্থাৎ তারা সমুদ্রের মাছ ধরে তাদের জীবন ও জীবিকা নির্বাহ করে। কোলি নৃত্যের অঙ্গ সঞ্চালনা ও ভঙ্গী সমুদ্রের ঢেউয়ের ছন্দকে প্রতিফলিত করে। কোলিদের সমস্ত উত্সব সর্বদা কোলি নৃত্যের পরিবেশনার সাথে উদযাপিত হয়। মহারাষ্ট্রের মুম্বাইসহ ভিন্ন ভিন্ন জেলায় বসবাসকারী এই কোলি সম্প্রদায় দ্বারা পরিবেশিত এই প্রানবন্ত কোলি নৃত্য মহারাষ্ট্রের ঐতিহ্য এবং সংস্কৃতির উল্লেখনীয় সম্পদ ও পরিচায়ক।

উল্লেখযোগ্য ঘটনা
----------------

১৯৬০ সালে মহারাষ্ট্র রাজ্যে এক পৃথক রাজ্যের স্বীকৃতি পায়। তাই তার পরের বছর অর্থাৎ ১৯৬১ সালের প্রজাতন্ত্র দিবসের রাজপথে অনুষ্ঠিত ঐতিহ্যগত ভব্য শোভাযাত্রায় মহারাষ্ট্র রাজ্য তৎকালীন অন্যান্য ভারতীয় রাজ্যের সাথে অংশ নেয়। সেই শোভাযাত্রায় মহারাষ্ট্র রাজ্য তাদের ঐতিহ্য এবং সংস্কৃতির প্রতীকস্বরূপ কোলি নৃত্যকে জনসমক্ষে তুলে ধরে। সেইসময় কোলি সম্প্রদায়ের অনুরোধে ভারতের তৎকালীন প্রধানমন্ত্রী শ্রী জওহরলাল নেহেরু তাদের সাথে কোলি নৃত্য পরিবেশনায় অংশ নেন। নৃত্য পরিবেশনার সময় তাকে কোলিদের বিশেষ প্রস্তুত টুপিও পরিধান করতে দেখা যায়।

মার্কিন প্রেসিডেন্ট বারাক ওবামা দিওয়ালির সময় ছাত্রদের সাথে কোলি নাচ উপভোগ করছেন (মুম্বাই, ২০১০)
২০১০ সালের নভেম্বর মাসে আমেরিকার তৎকালীন প্রেসিডেন্ট মিস্টার বারাক ওবামা ও তার স্ত্রী মিশেল ওবামা তাদের ভারত সফরের সময় দীপাবলির উদযাপনকালে একটি স্থানীয় বিদ্যালয়ে গমন করেন। সেখানে তাকে স্কুল ছাত্রদের সাথে 'মি হ্যায় কলি' গানের কলির সাথে কোলি নৃত্যের পরিবেশনা উপভোগ করতে দেখা যায়।

তথ্যসূত্র
---------

1. ↑  Zile, Judy Van (১৯৭৩)। *Dance in India: An Annotated Guide to Source Materials* (ইংরেজি ভাষায়)। Theodore Front Music। আইএসবিএন 978-0-913360-06-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Desai, Dr Chetana। *SOCIOLOGY OF DANCE: A CASE STUDY OF KATHAK DANCE IN PUNE CITY* (ইংরেজি ভাষায়)। Lulu.com। আইএসবিএন 978-0-359-85967-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Kenihan, Kerry (১৯৯০)। *Bombay-Goa* (ইংরেজি ভাষায়)। India: T.P. Books & Print। পৃষ্ঠা 129। আইএসবিএন 978-1-872163-25-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Fernandes, Naresh। "When Bandra's Kolis danced in the Republic Day parade (and what that has to do with a Bollywood hit)"। *Scroll.in* (ইংরেজি ভাষায়)। সংগ্রহের তারিখ ২০২১-০৯-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "U.S. President celebrates Diwali, dances to Koli song"। *The Hindu* (ইংরেজি ভাষায়)। ২০১০-১১-০৭। আইএসএসএন 0971-751X। সংগ্রহের তারিখ ২০২১-০৯-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "How a Koli tune got the Obamas to groove"। *www.mid-day.com* (ইংরেজি ভাষায়)। ২০১৫-১০-২১। সংগ্রহের তারিখ ২০২১-০৯-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রেভারেন্ড **বিমলানন্দ নাগ** (ইংরেজি:  Reverend Bimalananda Nag )(১৮৬৯ – ১৬  মার্চ, ১৯৩৭) ছিলেন প্রসিদ্ধ বাগ্মী, দেশসেবক ও ভারতীয় খ্রিস্টান ধর্মের নেতা। বি এন নাগ নামে তিনি সমধিক প্রসিদ্ধ ছিলেন।

সংক্ষিপ্ত জীবনী
---------------

বিমলানন্দ নাগের জন্ম অবিভক্ত বাংলার অধুনা বাংলাদেশের ঢাকার রাজা নগরের নাগ বংশে। বি, এন নাগ নামে সমধিক প্ৰসিদ্ধ ছিলেন। ১৮৯১ খ্রিস্টাব্দে তিনি তদানীন্তন বিখ্যাত মিশনারি রেভারেন্ড রাইট হের নিকট খ্ৰীষ্টধর্মে দীক্ষা গ্রহণ করেন। ১৯০০ খ্রিস্টাব্দ হতে তিনি ব্যাপটিস্ট মিশনের কাজে যোগদান করে সম্মানিত পদ লাভ করেন। রাজনীতি-ক্ষেত্রে তিনি রাষ্ট্রগুরু সুরেন্দ্রনাথের শিষ্য ছিলেন। ১৯০৬ খ্রিস্টাব্দ হতে ১৯১৯ খ্রিস্টাব্দ পর্যন্ত ভারতের জাতীয় কংগ্রেসের হয়ে দেশসেবায় আত্ম নিয়োগ করেন। ১৯১৭ খ্রিস্টাব্দে কংগ্রেসের কলকাতা অধিবেশনে অ্যানি বেসান্ত যখন অধিবেশনের সভানেত্রী ছিলেন, বিমলানন্দ অভ্যর্থনা সমিতির সম্পাদক ছিলেন। পরে কংগ্রেস ত্যাগ করে বাংলার ন্যাশনাল লিবারেল লীগের প্রথম সম্পাদক হন। কলিকাতা কর্পোরেশনের কাউন্সিলর, বেঙ্গল সিভিল সার্ভিস কমিশন, বঙ্গীয় ব্যবস্থাপক সভা প্রভৃতির সদস্য ছিলেন। ১৯৩৪ খ্রিস্টাব্দে তিনি বার্লিনে অনুষ্ঠিত ওয়ার্ড ব্যাপটিস্ট কংগ্রেসের সহ-সভাপতি নির্বাচিত হয়ে সেখানে যান। ভারতীয়দের মধ্যে তিনিই সর্বপ্রথম এই সম্মানিত পদ পান। বি এন নাগ ১৯৩৭ খ্রিস্টাব্দের ১৬ই মার্চ প্রয়াত হন।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৪৮৬, আইএসবিএন ৯৭৮-৮১-৭৯৫৫-১৩৫-৬
2. ↑  "পাতা:জীবনীকোষ-ভারতীয় ঐতিহাসিক-পঞ্চম খণ্ড.pdf/৪২৪ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২১-০৩-১৮।
**সুসি ফার্গুসন** নিউজিল্যান্ডের একজন রেডিও উপস্থাপিকা এবং সাংবাদিক।

শৈশব ও শিক্ষজীবন
----------------

ফার্গুসনের জন্ম এবং বেড়ে উঠা স্কটল্যান্ডে এবং ১৮ বছর বয়সে একটি নাটক কোর্সের জন্য তিনি স্ট্রাটফোর্ড-আপন-অ্যাভনে চলে আসেন। পরে তিনি লন্ডন বিশ্ববিদ্যালয়ের রয়্যাল সেন্ট্রাল স্কুল অফ স্পিচ অ্যান্ড ড্রামাতে পড়াশোনা করেছিলেন।

কর্মজীবন
--------

তিনি ভার্জিন রেডিও ইউকে, বিবিসি এবং আইটিএন এর মতো সম্প্রচারকগুলো (ব্রডকাস্টার) দিয়ে ব্রিটেনে নিজের কর্মজীবন শুরু করেছিলেন। তিনি ইরাক, আফগানিস্তান, সিয়েরা লিওন, লেবানন, মোজাম্বিক এবং বলকান সহ বিভিন্ন আন্তর্জাতিক অবস্থান থেকে প্রতিবেদন এবং উপস্থাপন করেছেন। ২০০৩ থেকে ফার্গুসন ইরাক যুদ্ধের সময় কুয়েতে ব্রিটিশ ফোর্স ব্রডকাস্টিং সার্ভিসের অনুবিদ্ধ (এম্বেডেড) সাংবাদিক ছিলেন; তিনি মোট ছয় বছর ওই যুদ্ধ অঞ্চল থেকে প্রতিবেদন করে কাটিয়েছেন। তিনি ২০০৫ সালে পাকিস্তানের ভূমিকম্প এবং বক্সিং ডে সুনামি নিয়েও প্রতিবেদন করেছিলেন।

২০০৯ সালে ফার্গুসন তাঁর নিউজিল্যান্ডীয় আত্মীয়দের সাথে দেখা করার জন্য নিউজিল্যান্ডে চলে গিয়েছিলেন। তাঁর দাদু ১৯৩০-এর দশকে নিউজিল্যান্ডে চলে গিয়েছিলেন ও একজন নিউজিল্যান্ডীয় নারীর সাথে বিবাহবন্ধনে আবদ্ধ হয়েছিলেন এবং পরে তিনি স্ত্রী এবং দুই সন্তানকে সাথে নিয়ে স্কটল্যান্ডে ফিরে এসেছিলেন। ওই দুই সন্তানদের একজন ছিলেন ফার্গুসনের বাবা। প্রাথমিকভাবে তিনি রেডিও নিউজিল্যান্ডে গ্রীষ্মকালীন প্রতিবেদন এবং চেকপয়েন্ট উপস্থাপন করেছিলেন। ২০১৪ সাল থেকে তিনি গায়ন এসপিনারের সাথে মর্নিং রিপোর্ট (সকালের প্রতিবেদন) উপস্থাপন করে আসছেন।

২০১৭ সালের নভেম্বরে ফার্গুসন ঘোষণা করেছিলেন যে তিনি তাঁর এন্ডোমেট্রিওসিসের চিকিৎসার স্বার্থে শল্যচিকিৎসার জন্য হাসপাতালে যাচ্ছেন এবং কয়েক সপ্তাহের জন্য কাজকর্ম থেকে বিরতি নিবেন।

তথ্যসূত্র
---------

1. 1 2 3  "Susie Ferguson | Radio New Zealand National Presenter"। *Radio New Zealand*। সংগ্রহের তারিখ ১৪ অক্টোবর ২০১৭।
2. 1 2  "Susie Ferguson: Reporting for duty"। *New Zealand Herald*। ১৮ এপ্রিল ২০১৪। আইএসএসএন 1170-0777। সংগ্রহের তারিখ ১৪ অক্টোবর ২০১৭।
3. 1 2  "A few beers with ... Morning Report's Susie Ferguson"। *The Spinoff*। ৩০ এপ্রিল ২০১৭। সংগ্রহের তারিখ ১৪ অক্টোবর ২০১৭।
4. ↑  "RNZ's Susie Ferguson taking leave for medical reasons"। *Stuff.co.nz*। ২ নভেম্বর ২০১৭। সংগ্রহের তারিখ ২ নভেম্বর ২০১৭।
**মিনা রশিদ** (আরবিঃ ميناء راشد, মিনা রশীদ), যা **রশিদ বন্দর** নামেও পরিচিত, সংযুক্ত আরব আমিরাতের দুবাইয়ে অবস্থিত একটি ক্রুজ টার্মিনাল। মূলত এই বন্দরের কার্গো ক্রিয়াকলাপ জেবেল আলী বন্দরে স্থানান্তরিত হওয়ার আগে, ২০১৮ সাল পর্যন্ত দুবাইয়ের প্রথম বাণিজ্যিক বন্দর ছিল । এটি বর্তমানে একটি সমুদ্রতীরবর্তী উপকূলীয় গন্তব্য, পর্যটন উপকূলীয় গন্তব্য, এবং আবাসিক এলাকা হিসেবে রয়েছে। এটি কুইন এলিজাবেথ ২ জাহাজের স্থায়ী বন্দর।

রশিদ বন্দর

ইতিহাস
------

বন্দরটি শেখ রশিদ বিন সাঈদ আল মাকতুমের নামানুসারে নামকরণ করা হয় এবং এটি ১৯৭২ সালে চালু করা হয়। সে সময় বন্দরে মাত্র দুটি চলন্ত ক্রেন ছিল এবং ১০০,০০০ টিইইউ এর কম ধারণ ক্ষমতা ছিল। ১৯৭৮ সালে, বন্দরে নতুন ৩৫টি নোঙ্গরস্থান অন্তর্ভুক্ত করার জন্য বন্দরটি সম্প্রসারিত করা হয় (যার মধ্যে পাঁচটি সে সময় বৃহত্তম কন্টেইনার জাহাজ দ্বারা ব্যবহার করতে সক্ষম হয়েছিল)। বর্তমানে বন্দরটিতে [যার গভীরতা ১৩ মিটার (৪৩ ফুট)] ৯টি চলন্ত ক্রেন এবং ১,৫০০,০০০ টিইইউ ধারণ ক্ষমতা আছে।

বর্তমানে মিনা রশিদ সাধারণ পণ্যবাহী জাহাজ, রোরো এবং যাত্রীবাহী জাহাজের জন্য নোঙ্গরস্থান সরবরাহ করে। ১৯৮০-এর দশকের প্রথম দিকে মিনা রশিদকে জেবেল আলী বন্দর দ্বারা সম্পূরক করা হয়, যা আবু ধাবি সীমান্তের কাছে দুবাইয়ের বাণিজ্যিক কেন্দ্র থেকে অনেক দূরে অবস্থিত।

রশিদ বন্দর সংলগ্ন রয়েছে দুবাই ড্রাইডকস এবং দুবাই মেরিটাইম সিটি। এই উভয় সুবিধা মিনা রশিদের নৈকট্যের কারণে নির্মিত হয়। কিন্তু, ২০০৮ সালের জানুয়ারী মাসে, ঘোষণা করা হয় যে বন্দর পুনর্নির্মাণ করা হবে। ফলে সকল পণ্যবাহী যান মার্চ ২০১৮ এর শেষে জেবেল আলী বন্দরে স্থানান্তরিত হবে এবং মিনা রশিদ ক্রুজ টার্মিনালে পরিণত হবে। এছাড়াও, বন্দরের কিছু অংশ সরকারী সংস্থা নাখীল পুনরুদ্ধার করবে "সমুদ্রের কাছে একটি শহরাঞ্চল" তৈরি করতে যাতে ২০০,০০০ বাসিন্দা থাকবে।

ডিপি ওয়ার্ল্ডের সহযোগিতায় শীর্ষ উন্নয়নকারী এমার মিনা রশিদে একটি নতুন প্রকল্প সিরধানা চালু করার কথা ঘোষণা করেছে, যা দুবাইয়ের মিনা রশিদের একটি নতুন সামুদ্রিক গন্তব্যের মধ্যে অবস্থিত ১-৩ শয়নক্ষবিশিষ্ট অ্যাপার্টমেন্ট প্রদান করে।

কুইন এলিজাবেথ ২
---------------

রশিদ বন্দর সাবেক কুনার্ড জাহাজ কুইন এলিজাবেথ ২ এর বর্তমান অবস্থান যা তার নতুন মালিকদের কাছে হস্তান্তর করার আগে কোম্পানির জন্য তার চূড়ান্ত যাত্রা শেষে ২৬ নভেম্বর, ২০০৮ তারিখে সেখানে পৌঁছায়। ২০১৭ সালের মার্চ মাসে দুবাই ভিত্তিক একটি নির্মাণ কোম্পানি ঘোষণা করে যে, জাহাজটি সংস্কারের জন্য চুক্তিবদ্ধ হয়েছে। পুনরুদ্ধারকৃত কিউই-২ ১৮ই এপ্রিল ২০১৮ সালে দর্শকদের জন্য খোলা হয়।

তথ্যসূত্র
---------

1. ↑  "Emaar adds projects to new coastal destination Mina Rashid"। *Construction Business News Middle East* (ইংরেজি ভাষায়)। ২০১৯-০৭-১০। সংগ্রহের তারিখ ২০২০-১১-০৪।
2. ↑  "DP World - UAE. DP World UAE History"। *web.archive.org*। ২০০৭-১২-৩১। Archived from the original on ২০০৭-১২-৩১। সংগ্রহের তারিখ ২০২০-১১-০৪। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
3. 1 2  "Dubai - Port Rashid"। *web.archive.org*। ২০০৭-০৮-৩১। Archived from the original on ২০০৮-০৬-০৪। সংগ্রহের তারিখ ২০২০-১১-০৪। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
4. ↑   ।  `|শিরোনাম=` অনুপস্থিত বা খালি (সাহায্য)[*স্থায়ীভাবে অকার্যকর সংযোগ*]
5. ↑  *www.hotelnewsresource.com* । সংগ্রহের তারিখ ২০২০-১১-০৪।  `|শিরোনাম=` অনুপস্থিত বা খালি (সাহায্য)
**মুহাম্মদ সুহাইল শাহীন** (পশতু: محمد سہیل شاہین) হলেন কাতারের দোহায় অবস্থিত তালেবানের রাজনৈতিক কার্যালয়ের একজন মুখপাত্র। তিনি তালেবান ক্ষমতায় থাকাকালীন পাকিস্তানে আফগান দূতাবাসে সহকারী দূত হিসাবে নিযুক্ত হওয়ার আগে রাষ্ট্রীয় মালিকানাধীন দ্য কাবুল টাইমসের ইংরেজি বিভাগের সম্পাদক ছিলেন।

প্রাথমিক জীবন
-------------

সুহাইল শাহীনের জন্ম আফগানিস্তানের পাক্তিয়া প্রদেশে। তিনি পাকিস্তানের ইসলামাবাদের আন্তর্জাতিক ইসলামী বিশ্ববিদ্যালয়ে পড়াশোনা করেছেন। তিনি একজন সাবলীল ইংরেজি ও উর্দু বক্তা এবং বিখ্যাত লেখক হিসাবে পরিচিত। এছাড়াও তিনি কাবুল বিশ্ববিদ্যালয়ে পড়াশোনা করেছেন।

কর্মজীবন
--------

সোহেল পাকিস্তানে আফগান দূতাবাসে সহকারী দূত হিসেবেও কাজ করেছেন।

আরও দেখুন
---------

তথ্যসূত্র
---------

1. ↑  "Afghanistan: All foreign troops must leave by deadline - Taliban"। *BBC News*। ৫ জুলাই ২০২১।
2. ↑  "Taliban says has right to react if US troops stay in Afghanistan"।
3. 1 2  "Database"। *www.afghan-bios.info*। সংগ্রহের তারিখ ২০২৩-০৭-১২।
4. ↑  "Shaheen, Sohail"।
5. 1 2 3  "Suhail Shaheen | Conciliation Resources"। *www.c-r.org*। সংগ্রহের তারিখ ২০২৩-০৭-১২।
**সুস্মিতা পাওয়ার** হলেন একজন ভারতীয় পেশাদার আন্তর্জাতিক কাবাডি খেলোয়াড়। তিনি কর্নাটক রাজ্যের মহীশূর শহরের অধিবাসী। তিনি ভারতীয় জাতীয় কাবাডি দলের সদস্য ছিলেন। এই দল ইন্‌ছনে ২০১৪ এশিয়ান স্বর্ণপদক জিতেছে।

জীবনী
-----

সুস্মিতা একটি দরিদ্র পরিবারে জন্মগ্রহণ করেছিলেন। তাঁর বাবা ও মায়ের নাম যথাক্রমে ওমপ্রকাশ রাও পাওয়ার এবং মঞ্জুলা বাই। তাঁরা মহীশূরের এন আর মহল্লার বাসিন্দা। একটি আটা ভাঙানোর কল চালিয়ে তাঁরা জীবিকা নির্বাহ করেন। সুস্মিতা ২০০৩ সাল থেকে কাবাডি খেলা শুরু করেন। তাঁদের আর্থিক অবস্থা এতটাই খারাপ ছিল যে, প্রাথমিক পর্যায়ে খেলার সূত্রে সুস্মিতার ভ্রমণের উদ্দেশ্যে অর্থের যোগানের জন্য বন্ধুবান্ধব ও আত্মীয় স্বজনের কাছে টাকা ধার করতে হয়েছিল। সুস্মিতা বলেছেন ২০০৩ সালে কাবাডি খেলা শুরু করার পর, যে পুলিশ বিভাগ তাঁকে তার সমস্ত প্রচেষ্টায় সমর্থন করেছে।

৩১ বছর বয়সী সুস্মিতা বিদ্যালয় জীবনে অ্যাথেলেটিক দিয়ে তাঁর খেলোয়াড়ি জীবন শুরু করেছিলেন, এবং তিনি তাতে সফলতাও লাভ করে ছিলেন।
তিনি যখন মহীশূরের পিপলস পার্ক সরকারি মহিলা কলেজে পিইউ অধ্যয়নরত ছিলেন, সেই সময় কলেজের কাবাডি দলে একজন খেলোয়াড়ের অভাব হচ্ছিল। দলটি একটি প্রতিযোগিতায় অংশ নেবার জন্য প্রস্তুত হচ্ছিল। তখনই কলেজের কাবাডি খেলোয়াড়রা সুস্মিতার অ্যাথলেটিক দক্ষতা দেখে মুগ্ধ হয়ে তাঁকে অস্থায়ী পরিবর্ত খেলোয়াড় হিসেবে খেলার জন্য অনুরোধ করে। সুস্মিতা বলেন "এটা ছিল ২০০৩ সাল এবং এর আগে আমি আমার জীবনে কখনো কাবাডি খেলিনি"।

সুস্মিতা বেঙ্গালুরুতে রাজ্য পুলিশ বিভাগে কাজ করেন এবং বর্তমানে, তিনি পেরিয়াপাটনা তালুকের বেট্টাদাপুরা থানায় কর্মরত আছেন।

খেলোয়াড় জীবন
--------------

স্পোর্টস অথরিটি অফ ইন্ডিয়ার (সাই) কাবাডি কোচ শ্রীধরের কাছে সুস্মিতা কাবাডি খেলার জন্য অনুপ্রাণিত হয়েছিলেন। তিনি প্রথমবারের মতো জুনিয়র জাতীয় দলে এবং ২০০৪ সালে অমৃতা লীগে রাজ্যের প্রতিনিধিত্ব করেন।
তিনি কর্ণাটক জুনিয়রস কাবাডি দলের অধিনায়ক ছিলেন এবং দক্ষিণ জোনাল ও কর্ণাটক সিনিয়র দলের সদস্য ছিলেন। তিনি ২০১৪ সালে জাতীয় দলে নির্বাচিত হন।
সুস্মিতা কবাডি লীগে কর্ণাটকের হয়ে খেলছেন এবং তিনি দলের একজন গুরুত্বপূর্ণ খেলোয়াড়।

ব্যক্তিগত জীবন
--------------

সুস্মিতা বিবাহ করেছিলেন ভেঙ্কটেশকে এবং নিজের সাফল্যের জন্য তিনি তাঁর স্বামীকেও কৃতিত্ব দিয়েছেন।

পুরস্কার
--------

সম্প্রতি মহীশূরে অনুষ্ঠিত এক অনুষ্ঠানে রাজ্য সরকার কর্তৃক একলব্য পুরস্কারে ভূষিত হয়েছেন সুস্মিতা।

তথ্যসূত্র
---------

1. ↑  Vinod, A. (নভে ২৯, ২০১০)। "Kerala still in celebratory mood after Asiad impression"। *The Hindu*। The Hindu Group। এপ্রিল ২, ২০১১ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১২।
2. ↑  "Colourful start to district youth fete"। *The Hindu*। The Hindu Group। জানুয়ারি ৮, ২০১১। সংগ্রহের তারিখ ১৫ ডিসেম্বর ২০১২।
3. 1 2 3  "Sushmitha, taking Kabbadi to new heights"। সংগ্রহের তারিখ ২ ফেব্রুয়ারি ২০২২।
4. ↑  "Sushmitha, taking Kabbadi to new heights"। সংগ্রহের তারিখ ৫ মার্চ ২০২২।
5. ↑  "Sushmita Makes Mysore Proud"। সংগ্রহের তারিখ ২ ফেব্রুয়ারি ২০২২।
6. ↑  "Karnataka begins well"। সংগ্রহের তারিখ ২ ফেব্রুয়ারি ২০২২।
**বিমলা মেনন** ( মালয়ালম: വിമല മേനോൻ), **কালামান্দালাম বিমলা মেনন** নামে পরিচিত, একজন ভারতীয় নৃত্যশিক্ষক এবং মোহিনীয়াত্তমের প্রখ্যাত শিল্পী। তিনি তিরুবনন্তপুরমের *কেরালা নাট্য একাডেমি*র প্রতিষ্ঠাতা ও পরিচালক।

জীবনী
-----

বিমলা প্রায় ৫০০০ ছাত্রকে শিখিয়েছেন এবং এখনও তাঁর ৫০ বছরের সফল শিক্ষাদানের কর্মজীবন অব্যাহত রেখেছেন। বিমলা মোহিনীয়াত্তমের রূপ ও শৈলী সম্পর্কে অনেক উদ্ভাবনী ধারণা সামনে এনেছেন। প্রশিক্ষণের জন্য এবং ১২০০ নৃত্যশিল্পীর সমন্বয়ে মোহিনীয়ত্তমের একটি অনুষ্ঠানের জন্য গিনেস বুক অফ রেকর্ডসে বিমলার নাম রয়েছে। বিমলা ১৯৯১ সালে কেরালা সংগীত নাটক আকাদেমি থেকে সংগীত নাটক আকাদেমি পুরস্কার এবং ২০০৬ সালে ভারতীয় শাস্ত্রীয় নৃত্যে তাঁর অবদানের জন্য কেন্দ্র সংগীত নাটক একাডেমী পুরস্কার পান।

প্রাথমিক জীবন এবং শিক্ষা
------------------------

বিমলার জন্ম ত্রিশূর জেলার ইরিঞ্জালাকুটার এক গ্রামের একটি সমৃদ্ধ পরিবারে। তিনি সিভিল ইঞ্জিনিয়ার এস কে কৃষ্ণন নায়ের এবং বিশালক্ষী আম্মার সাত সন্তানের মধ্যে দ্বিতীয়।  বিমলা থ্রিপুনিথুর বিজয়া ভানুর কাছ থেকে তার প্রাথমিক নৃত্যের পাঠ নিয়েছিলেন। তিনি এম আর মধুসূদনন নায়েরের অধীনে কর্নাটকী সংগীতের প্রশিক্ষণও নিয়েছিলেন। বিদ্যালয়ের পড়াশোনা শেষ করার পরে, তিনি ১৯৬০ সালে নৃত্যের চার বছরের ডিপ্লোমা কোর্সে কেরালা কালামান্দালামে যোগদান করেছিলেন।  কালামান্দালামে, তিনি পাঝায়ান্নুরের অধীনে মোহিনীঅট্টমের উপর প্রশিক্ষণ গ্রহণ করেছিলেন। তিনি থানজভুর ভাস্কর রাওয়ের অধীনে ভরতনাট্যমও শিক্ষা করেছিলেন।

নেভেলি লিগনাইট কর্পোরেশনের জওহর স্কুলে নাচের শিক্ষক হিসাবে কর্মরত অবস্থায় তিনি বিশ্বনাথ মেননকে বিবাহ করেছিলেন। ১৯৬৬ সালে বিয়ের পরে তিনি তাঁর স্বামীর সাথে ভুটানে বসবাস করতে যান। সেখানে তিনি ভুটান সরকারের একজন কর্মকর্তা হিসেবে কাজ করেছিলেন। তাঁদের এক পুত্র বিনোদ ও এক কন্যা বিন্দুজা মেনন। বিন্দুজা *পবিত্রম* এবং *নজান গান্ধর্বন* সহ বিভিন্ন মালয়ালম চলচ্চিত্রে অভিনয় করেছেন। 

ভুটানে অবস্থানকালে, বিমলা ভুটান সরকারী বিদ্যালয়ে নাচ শিখিয়েছিলেন এবং বহু জায়গায় দক্ষিণ ভারতের শাস্ত্রীয় নৃত্য পরিবেশন করেছেন।

পুরস্কার ও সম্মাননা
-------------------

Vimalawomencollege
তাঁর দীর্ঘ নর্তকী জীবনে, বিমলা মেনন ১৯৯১ সালে কেরালা সংগীত নাটক একাডেমি পুরস্কার এবং ২০০৬ সালে কেন্দ্র সংগীত নাটক আকাদেমি পুরস্কার সহ বেশ কয়েকটি পুরস্কার এবং সম্মান অর্জন করেছিলেন।  তিনি ১৯৭২ সালে ভারতনাট্যমের জন্য অল কেরালা সোশ্যাল সার্ভিস অ্যাসোসিয়েশন পুরস্কার পেয়েছিলেন। তিনি ২০০৪ সালে ভারতের সংস্কৃতি বিভাগ কর্তৃক "মোহিনীয়াট্টমে রমনাট্টম" গবেষণামূলক কাজের জন্য সিনিয়র ফেলোশিপ পুরস্কার অর্জন করেছিলেন।  দক্ষিণ ভারতীয় ধ্রুপদী নৃত্যে অবদানের জন্য বিমলা কেরালা কালামান্দালাম থেকে নৃত্যের জন্য কেরালা কালামান্দালাম পুরস্কারও পেয়েছিলেন।

তথ্যসূত্র
---------

1. 1 2  "Sangeet Natak Akademi awards"। *The Hindu*। ২ ফেব্রুয়ারি ২০০৭। ৩ ফেব্রুয়ারি ২০০৭ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১২।
2. ↑  "'My students are my wealth'"। *The Hindu*। ২৪ জুন ২০১১। ২৮ জুন ২০১১ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১২।
3. 1 2 3 4  "Ammathanal"। *Mathrubhumi* (Malayalam ভাষায়)। ১ ডিসেম্বর ২০১১। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  "Kerala Kalamandalam awards announced"। *The Hindu*। ২০ অক্টোবর ২০০৫। ৩ সেপ্টেম্বর ২০০৬ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১২।

বহিঃসংযোগ
---------

প্রাতিষ্ঠানিক ওয়েবসাইট
**সূর্যকুমার সর্বাধিকারী**  (৩১ ডিসেম্বর ১৮৩২ - ২০ জানুয়ারি ১৯০৪) ছিলেন প্রখ্যাত বাঙালি চিকিৎসক, ফ্যাকাল্টি অব মেডিসিনের প্রথম ভারতীয় ডিন এবং এক মানবতাবাদী ব্যক্তিত্ব।

জন্ম ও শিক্ষা জীবন
------------------

সূর্যকুমার সর্বাধিকারীর জন্ম ১৮৩২ খ্রিস্টাব্দের ৩১ ডিসেম্বর  ব্রিটিশ ভারতের অধুনা  পশ্চিমবঙ্গের হুগলি জেলার খানাকুল সমষ্টি উন্নয়ন ব্লকের রাধানগর গ্রামের এক কায়স্থ পরিবারে। "তীর্থভ্রমণ" ও "সঙ্গীত লহরী" গ্রন্থের রচয়িতা যদুনাথ সর্বাধিকারী (১৮০৫ - ১৮৭০) ছিলেন তার পিতা। যদুনাথ দু'বার বিবাহ করেন। তার প্রথম পক্ষের ছয় সন্তানদের (চার পুত্র ও দুই কন্যা) মধ্যে সূর্যকুমার ছিলেন দ্বিতীয় পুত্র। জ্যেষ্ঠ পুত্র ছিলেন প্রসন্নকুমার অন্য পুত্রেরা হলেন- আনন্দকুমার ও  রাজকুমার। সূর্যকুমার গ্রামে পিতার প্রতিষ্ঠিত পাঠশালায় প্রাথমিক পাঠ শেষে প্রথমে কলকাতার হিন্দু কলেজে ও পরে ঢাকা কলেজে পড়াশোনা করে  কলকাতা মেডিক্যাল কলেজে ভরতি হন। ১৮৫৩ খ্রিস্টাব্দে তিনি ওই কলেজ থেকে জুনিয়র ডিপ্লোমা ও ১৯৫৬ খ্রিস্টাব্দে জি এম সি বি ডিগ্রি লাভ করেন।

কর্মজীবন
--------

ডাক্তারি পাশের পর সূর্যকুমার সরকারি চাকরি নিয়ে ব্রহ্মদেশসহ বিভিন্ন স্থানে কাজের শেষে উত্তর-পশ্চিম প্রদেশে সেনা বিভাগের চিকিৎসক নিযুক্ত হন।  সিপাহী বিদ্রোহের আগাম খবর পেয়ে তিনি ইংরেজদের জানান। এরপর তিনি বিগ্রেড সার্জনের পদে উন্নীত হন। তবে ১৮৫৮ খ্রিস্টাব্দের জুনে বিদ্রোহ প্রশমনের পর বিদ্রোহিদের শাস্তিদান শুরু হলে, সূর্যকুমারের সাহস ও বিচক্ষনতায় কিন্তু বিদ্রোহি ভূপাল সিংহসহ একদল নিরীহ বরযাত্রী ফাঁসির আদেশ থেকে মুক্তি পায়। এর পরই তিনি সরকারি চাকরি ছেড়ে দেন এবং নিজে চিকিৎসা ব্যবসা শুরু করেন। প্রথমদিকে শ্রীরামপুর শুরু করলেও পরে কলকাতায় চলে আসেন। বিনা পারিশ্রমিকে বহু দরিদ্র চিকিৎসা করেন। ওড়িশায় দুর্ভিক্ষের সময় তিনি নিজের অর্থ ব্যয় করে বহু লোকের জীবন রক্ষা করেন। তিনি  কলকাতা বিশ্ববিদ্যালয়ের সিন্ডিকেটের সদস্য এবং ফ্যাকাল্টি অফ মেডিসিনের প্রথম ভারতীয় ডিন হন। ১৮৯৫ খ্রিস্টাব্দে তিনি কলকাতায় স্থাপিত বেসরকারি মেডিক্যাল শিক্ষা প্রতিষ্ঠান 'কলেজ অফ সার্জন্স অ্যান্ড ফিজিসিয়ান্স' এবং মেডিক্যাল সোসাইটির সভাপতি হন। তার অগ্রজ বিশিষ্ট শিক্ষাবিদ  প্রসন্নকুমার  ঈশ্বরচন্দ্র বিদ্যাসাগরের সহপাঠী ছিলেন। তাদের ও রামতনু লাহিড়ীর অনুপ্রেরণায় ছাত্রকল্যাণে নিরন্তর ব্যাপৃত ছিলেন। সূর্যকুমার বঙ্গীয় সাহিত্য পরিষদ ও ইন্ডিয়ান অ্যাসোসিয়েশন ফর দ্য কালটিভেশন অব সায়েন্সের প্রতিষ্ঠাতাদের অন্যতম ছিলেন। তারই উদ্যোগে বাংলার কায়স্থ সভা গঠিত হয়। বাংলা সাপ্তাহিক পত্রিকা 'সাম্য' ও 'ভারতবাসী' এবং ইংরাজী পত্রিকা 'ইন্ডিয়ান ওয়ার্ল্ড' এর সঙ্গেও যুক্ত ছিলেন।

মৃত্যু
------

সূর্যকুমার সর্বাধিকারী ১৯০৪ খ্রিস্টাব্দের ২০ জানুয়ারি অধুনা ঝাড়খণ্ড রাজ্যের  মধুপুরে পরলোক গমন করেন। তার সাত পুত্র এবং দুই কন্যার মধ্যে  কলকাতা বিশ্ববিদ্যালয়ের প্রথম বেসরকারি উপাচার্য দেবপ্রসাদ সর্বাধিকারী, প্রখ্যাত শল্য চিকিৎসক কর্নেল সুরেশপ্রসাদ এবং ভারতে ফুটবল খেলার জনক নগেন্দ্রপ্রসাদ সর্বাধিকারী উল্লেখযোগ্য। 

 নগেন্দ্রপ্রসাদকে নিয়ে একটি বাংলা চলচ্চিত্র ধ্রুব ব্যানার্জির পরিচালনায় গোলন্দাজ মুক্তি পায় ২০২১ খ্রিস্টাব্দের ১০ অক্টোবর। ছবিটিতে পিতা সূর্যকুমার সর্বাধিকারীর চরিত্রে অভিনয় করেন খ্যাতনামা সঙ্গীতশিল্পী শ্রীকান্ত আচার্য্য।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৮২৯, আইএসবিএন ৯৭৮-৮১-৭৯৫৫-১৩৫-৬
2. ↑  "'গোলন্দাজ'-এর লুকে দেব-ইশা-পদ্মনাভ, দেখুন অ্যালবাম"। *Indian Express Bangla*। সংগ্রহের তারিখ ২০২৩-০১-২০।
**দোলনচাঁপা** এক প্রকার ফুল। দোলনচাঁপা গাছের বৈজ্ঞানিক নাম *Hedychium coronarium*; এটি Zingiberaceae পরিবারের অন্তর্ভুক্ত। এর অন্যান্য নামের মধ্যে Butterfly Ginger Lily, White Ginger Lily, Dolan Champa ইত্যাদি উল্লেখযোগ্য। এর আদি নিবাস নেপাল ও ভারতের হিমালয় অঞ্চল।

এটি কিউবার জাতীয় ফুল। এটি ব্রাজিলে প্রথম নেয়া হয় ক্রীতদাস যুগে; যেখানে ক্রীতদাসেরা দোলনচাঁপা গাছের পাতাকে তোষকের মত ব্যবহার করতো। বর্তমানে ব্রাজিলে এর ব্যাপকতার কারণে একে রাক্ষুসে আগাছা হিসেবে অভিহত করা হয়। হাওয়াই অঞ্চলেও একে আগাছা গণ্য করা হয়। স্পেনীয় উপনিবেশ আমলে নারীরা এই ফুলের মধ্যে গোপন বার্তা লুকিয়ে আদান প্রদান করতো।

বর্ণনা
------

দোলনচাঁপা গাছ আদার মতো রাইজোম বা কন্দ থেকে গজায়। উচ্চতায় এটি ১ থেকে ২ মিটার হয়ে থাকে। এর পাতা বল্লমাকৃতির এবং অগ্রভাগ সূঁচালো। পাতার আকার ২০-৬১ সেমি লম্বা এবং ৫-১৩ সেমি চওড়া। গ্রীষ্ম থেকে শরৎকাল পর্যন্ত এতে গুচ্ছফুল আসে, উজ্জ্বল সাদা বর্ণের ফুল ফোটে সন্ধ্যায়। ফুলে হালকা মিষ্টি সুবাস আছে। ফুলের গুচ্ছ ১৫-৩০ সেমি লম্বা হয়। চার পাপড়ি বিশিষ্ট প্রতিটি সাদা ফুল দেখতে অনেকটা প্রজাপতির মতো; তাই একে ইংরেজিতে *বাটারফ্লাই জিঞ্জার লিলি* (*butterfly ginger lily*) বলা হয়। ফুল ঝরে গিয়ে বীজাধার উন্মুক্ত হয়; যাতে উজ্জ্বল লাল রঙের অনেকগুলো বীজ থাকে এবং এরা শীতকালে মারা যায়।

বিস্তার
-------

এটি আদিতে ভারতবর্ষের ফুল হলেও দুনিয়ার বহু জায়গায় বিস্তার লাভ করেছে, যেমন- ফ্লোরিডা, ক্যারিবিয়ান অঞ্চল, গল্ফ কোস্টসহ দুনিয়ার সমগ্র ক্রান্তীয় উপক্রান্তীয় অঞ্চল। এটি ইউরোপ ও উত্তর আমেরিকার অল্প ঠাণ্ডা অঞ্চলেও জন্মে; তবে শীতকালে মরে যায় এবং গ্রীষ্মে আবার গজিয়ে ওঠে।

চিত্রশালা
---------

* দোলন চাঁপা ফুলদোলন চাঁপা ফুল
* দোলন চাঁপা গাছ ও ফুলদোলন চাঁপা গাছ ও ফুল
* হেডিচিয়াম করোনারিয়াম ফুল ফোটানোহেডিচিয়াম করোনারিয়াম ফুল ফোটানো
* Hedychium coronarium inflorescence and habitHedychium coronarium inflorescence and habit
* Hedychium inflorescence and foliageHedychium inflorescence and foliage
* Hedychium coronarium botanical illustration (Curtis.)Hedychium coronarium botanical illustration (Curtis.)

তথ্যসূত্র
---------

1. ↑  "National Flower"। ১৩ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৪।
2. 1 2  "Hedychium coronarium"।

বহিঃসংযোগ
---------


উইকিমিডিয়া কমন্সে **দোলনচাঁপা** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Hedychium coronarium***
শিয়া ইসলামের বিভিন্ন প্রার্থনার নাম **দোয়া তাওয়াসসুল** যদিও একই নামে আরও একাধিক সুপরিচিত দুয়া আছে। এই বিশিষ্ট প্রার্থনাটি বিহার আল-আনোয়ার বইয়ে লেখা হয়েছে। মঙ্গলবারের প্রাক্কালে ইরানের শিয়ারা ধর্মীয় স্থানগুলিতে এটি পুরোপুরি তেলাওয়াত করে।

দোয়ার অর্থ
-----------

দু’আ (বা প্রার্থনা) এর আক্ষরিক অর্থ আহ্বান; এ অনুসারে, আল্লাহর বান্দারা তাদের বস্তুগত ও আধ্যাত্মিক দাবী বা ইচ্ছার জন্য আল্লাহকে অনুরোধ করে বা ডাকে।

তাওয়াস্সুলের অর্থ
------------------

তাওয়াস্সুলকে শিয়া ইসলাম এবং বেশিরভাগ মুসলমানের শিক্ষার মধ্যে বিবেচনা করা হয়, এর অর্থ আল্লাহর নিকট উচ্চতর কোনও ব্যক্তি বা বিষয়কে রাখা এবং এর উদ্দেশ্য তাঁর নিকটবর্তী হওয়া এবং অনুরোধগুলি প্রদান করা।

দোয়ার উৎস
----------

বিহার আল-আনোয়ার বই থেকে উদ্ভূত মাফাতিহ আল-জানান এ দুয়া তাওয়াসুল বর্ণিত হয়েছে। মোহাম্মদ-বাকের মাজলেসি উল্লেখ করেছেন যে: "আমি এই দু'আটি একটি পুরানো পান্ডুলিপিতে পেয়েছি যা আমাদের একজন সাহাবী লিখেছিলেন এবং এখানে উদ্ধৃত আছে: মুহাম্মদ ইবনে বাবওয়াহ ইমামদের কাছ থেকে এই দুআটি বর্ণনা করেছেন এবং যে প্রয়োজনের জন্য আমি তা পাঠ করেছি তা খুব দ্রুত মঞ্জুর হয়েছে।"

পাঠ
---

দুয়ার একটি অংশ নিম্নরূপ: 

> (পরম করুণাময় অসীম দয়ালু আল্লাহর নামে), হে আল্লাহ, আমি আপনার নিকট প্রার্থনা করছি এএবং আমরা আপনার নবী, রহমতের নবী মুহাম্মদ (আল্লাহ তাঁকে এবং তাঁর বংশধরকে রহমত করুন এবং তাদেরকে শান্তি দান করুন) এর মাধ্যমে আপনার সহায়তায় আল্লাহর দিকে ফিরে যাই। হে আবুল-কাসিম, হে আল্লাহর রাসূল হে করুণার হেদায়াতকারী, হে সম্প্রদায়ের সুপারিশকারী, হে আমাদের প্রধান, হে আমাদের মনিব, আমরা আপনার সাহায্য নিয়ে আল্লাহর দিকে প্রত্যাবর্তন করছি, আল্লাহর কাছে আপনার সুপারিশ এবং ওকালতি চাই, আমরা [আল্লাহর কাছে] আমাদের অনুরোধগুলি উল্লেখ করার আগে আপনাকে ডাকি [উল্লেখ করি]; হে আল্লাহর অন্তরঙ্গ, যখন আল্লাহ আমাদের বিচার করবেন তখন আমাদের পাশে দাঁড়ান..."
> 
> 
>

তথ্যসূত্র
---------

1. ↑  Excellence and circumstances of Dua Tawassul + the Text of the Dua yjc.ir Retrieved 8 March 2018
2. ↑  What is Dua and how to pray (Dua)? hawzah.net Retrieved 8 March 2018
3. ↑  What is the philosophy of praying (doing Dua)?) pasokhgoo.ir Retrieved 8 March 2018
4. ↑  What is the origin goal of Dua? islamquest.net Retrieved 8 March 2018
5. ↑  What is Tawassul? Is there any reason in Quran or Sunnah for its permission and legitimacy? islamquest.net Retrieved 8 March 2018
6. ↑  What is the actual meaning of Tawassul?...  ওয়েব্যাক মেশিনে আর্কাইভকৃত ১২ মার্চ ২০১৮ তারিখে porseman.org Retrieved 8 March 2018
7. ↑  What is the philosophy of Tawassul to Ahlul-Bayt? Is Tawassul accounted as a kind of favoritism? islamquest.net Retrieved 8 March 2018
8. ↑  The source of Dua Tawassul
 article.tebyan.net Retrieved 8 March 2018
9. ↑  Holding Dua Tawassul ... ahvaz.ir Retrieved 8 March 2018
10. ↑  Dua'a Tawassul Seeking Intercessionَتَوَسّولْ duas.org Retrieved 11 March 2018
বিমান বাংলাদেশ ম্যাকডনেল ডগলাস ডিসি-১০-৩০
**বিমানচালনা** বা **এভিয়েশন** (ইংরেজি: Aviation) মূলত অ্যারোনটিক্স শিল্পের এক বাস্তবসম্মত প্রয়োগ। এর মধ্যে এয়ারক্র্যাফট (প্রধানত বাতাসের চাইতে ভারী সমূহ) ডিজাইন, গঠন, উৎপাদন, পরিচালন এবং ব্যবহারবিধি অন্তর্গত। এভিয়েশন শব্দটি ক্রিয়াপদ এভিয়ার এর সঙ্গে (যার আগমন লাতিন শব্দ এভিস থেকে,বঙ্গানুবাদ পাখি) ফ্রেঞ্চ লেখক এবং প্রাক্তন নেভাল অফিসার গ্যাব্রিয়েল লা লান্ডেল শন (ইংলিশের ক্ষেত্রে) বিভক্তি প্রয়োগে ১৮৭৩ সালে উদ্ভাবন করেন।

ইতিহাস
------

### সূচনা

সভ্যতার সূচনা থেকে মানুষ আকাশে উড়তে পারে এমন অনেক কিছু আবিষ্কারের নেশায় মত্ত থেকেছে। প্রথম দিকে এইসব আবিষ্কার ছিল পাথর কিংবা পালক নির্মিত, যেমনঃ অস্ট্রেলিয়ার বুমেরাং,আকাশ লন্ঠন (the hot air Kongming lantern), ঘুড়ি প্রভৃতি। ইকারাস এবং জামশিদ হচ্ছে সেইসব মনুষ্য কিংবদন্তি যারা আকাশে উড়ার স্বপ্ন বাস্তবায়ন করতে গিয়ে ভূলুণ্ঠিত হয়ে প্রাণ হারান। তৎকালীন সময়ে কম দূরত্ব অতিক্রম্য বেশ কিছু উড়ন্ত মাধ্যম সাফল্য লাভ করেছিল, তন্মদ্ধে ৪২৮-৩৪৭ খ্রিস্টপূর্বে টারেন্টাম (বর্তমান টরেন্টো) এর শ্রেষ্ঠ দার্শনিক আরকিটাসের স্বয়ংক্রিয় উড়োযান, ৮১০- ৮৮৭ খ্রিষ্টাব্দে আব্বাস ইবনে ফিরনাসের পাখা সমৃদ্ধ উড়োযান, ১১তম শতাব্দীতে আল্মার এর গ্লিডিং ফ্লাইট, কিংবা ১৬৮৫-১৭২৪ এর মধ্যে পর্তুগিজ ধর্মপ্রচারক বারতলমিউ দে গুসমাও এর বাতাসের চাইতে হাল্কা এয়ারশিপ ডিজাইন উল্লেখযোগ্য।

### বাতাসের চাইতে হালকা

আধুনিক এভিয়েশন এর শুরু হয় ১৭৮৩ সালে ২১ শে নভেম্বর মন্টগলফায়ার ভ্রাতৃদ্বয়ের অলঙ্কৃত হট এয়ার বেলুন এর মাধ্যমে যা ছিল মানুষের তৈরি বিশ্বের প্রথম উন্মুক্ত বাতাসের চাইতে হালকা উড়োযান। কিন্তু বেলুনগুলি বাতাস প্রবাহের দিক অনুযায়ী ভ্রমণে অসমর্থ ছিল। এরপর খুব শীঘ্রই বেলুনগুলি নিয়ন্ত্রিত এয়ারশিপের মর্যাদা পায়। জিন পিয়েরে ব্ল্যানচার্ড প্রথম মানুষ নিয়ন্ত্রিত এয়ারশিপ উড্ডয়ন করেন ১৭৮৪ সালে যা ১৭৮৫ সালে একবার ইংলিশ চ্যানেল অতিক্রম করে।

দৃঢ় (rigid) এয়ারশিপ সমূহ মানুষ এবং মালামাল বহনের উপযোগী প্রথম এয়ারক্র্যাফট হিসেবে স্বীকৃতি লাভ করে। এই ধরনের এয়ারক্র্যাফটের মধ্যে বিশেষভাবে উল্লেখযোগ্য হচ্ছে জার্মানি কোম্পানি জেপেলিন (Zeppelin) এর উদ্ভাবিত এয়ারক্র্যাফটসমুহ।

এর মধ্যে সফলভাবে পরিচিতি পেয়েছে গ্রাফ জেপেলিন, যা ১৯২৯ সালের অগাস্ট মাসে পুরো বিশ্ব জুড়ে উড্ডয়ন করেছিল এক মিলিয়ন মাইল। কয়েকশত মাইল উড্ডয়নকারি এয়ারপ্লেন এর উপর একটা সময় ধরে দখলদারিত্ব চালায় জেপেলিন; তাদের উন্নত এয়ারপ্লেন ডিজাইনের মাধ্যমে। এয়ারশিপের এই স্বর্ণযুগের শেষ হয় ১৯৩৭ সালের ৬ই মে, যখন হাইজেনবার্গে ভয়াবহ অগ্নিকাণ্ডে ৩৬জন মানুষ মারা পড়ে। আর এই ভয়াবহ অগ্নিকাণ্ডের পিছনে দায়ি করা হয় এয়ারক্র্যাফটে হিলিয়ামের পরিবর্তে ব্যবহৃত হাইড্রজেন গ্যাসকে। কোম্পানির নিজস্ব তদন্তের মাধ্যমে পরবর্তীতে অবগত হওয়া যায় যে, এয়ারক্র্যাফট নির্মাণের লক্ষে ফ্রেমের মেটালিক পদার্থ রক্ষার্থে যে কভার ব্যবহার করা হয়েছিল তা ছিল ভীষণ দহনযোগ্য এবং স্থির বিদ্যুৎ গমনকারী। এর পরবর্তীকালে তারা এইরকম ভয়াবহ অগ্নিকাণ্ড নিবারণে কভার কোটিং পরিবর্তন করলেও, এয়ারশিপ সমূহ কিছু নির্দিষ্ট কাজের ক্ষেত্রেই প্রচলিত ছিল।

### বাতাসের চাইতে ভারী

১৭৯৯ সালে স্যার জর্জ কেইলি আধুনিক উড়োযানের অবকাঠামো চিন্তা করেন যেখানে এয়ারপ্লেন উড়ার জন্য নির্দিষ্ট পাখা থাকবে যাতে আলাদা আলাদা ভাবে লিফট, প্রপালশন (ইঞ্জিন) এবং নিয়ন্ত্রণের ব্যবস্থা থাকবে।

তথ্যসূত্র
---------

1. ↑  Berliner 1996, পৃ. 28।
**মন্মথনাথ মুখোপাধ্যায়** (২৮ অক্টোবর ১৮৭৪ - ১৯৪২) একজন খ্যাতনামা বাঙালি বিচারপতি ও আইনশাস্ত্র রচয়িতা। নাইট উপাধি পাওয়ার পর তিনি স্যার মন্মথনাথ নামে খ্যাত হয়েছিলেন। ভারতবর্ষের স্বাধীনতা সংগ্রামে ওনার যথেষ্ট অবদান ছিল।

প্রারম্ভিক জীবন
---------------

মন্মথনাথ অবিভক্ত নদিয়া জেলার কুষ্ঠিয়ায় জন্মগ্রহণ করেন ১৮৭৪ সালে। পিতার নাম ছিল অনাদিনাথ মুখোপাধ্যায়। কলকাতা এলবার্ট কলেজিয়েট স্কুল থেকে প্রবেশিকা পরীক্ষা ও প্রেসিডেন্সী কলেজে থেকে বি এ এবং এম এ পাশ করার পরে রিপন কলেজে (অধুনা সুরেন্দ্রনাথ আইন কলেজ) ভর্তি হন। আইন বিষয়ে প্রথম হয়ে স্বর্নপদক প্রাপ্ত হন কলিকাতা হাইকোর্টে আইন ব্যবসায় যোগ দেন।

আইনবিদ
------

প্রথমে সহকারী উকিলের কাজ করতে করতে ১৯২৪ সালে তিনি কলকাতা হাইকোর্টের বিচারপতি হয়েছিলেন। নিরপেক্ষ বিচারপতি রূপে খ্যাতি অর্জন করেন। ১৯৩৫ খ্রিষ্টাব্দে মন্মথনাথ নাইট উপাধি পান। তারকেশ্বর মামলার মীমাংসা ও তারকেশ্বরের সেবাকার্যের সুব্যবস্থা করা তার অন্যতম কৃতিত্ব। ভারত সরকাররের আইন সচিব হয়েছিলেন কিছুদিনের জন্যে। অবসর গ্রহণের পর পাটনা হাইকোর্টে আইন ব্যবসা শুরু করেন তিনি। আইন সম্পর্কে স্যার মন্মথনাথ কয়েকটি গ্রন্থও রচনা করেছিলেন। তিনি ইন্ডিয়ান রিসার্চ ইনস্টিটিউটের সভাপতি ছিলেন।

সম্মান
------

নবদ্বীপের বঙ্গবিবুধজননী সভা তাকে ন্যায়রঞ্জন, কাশী হিন্দুধর্ম মহামন্ডল 'ধর্মালঙ্কার' উপাধি দেয়। কলকাতা সংস্কৃত কলেজ তাকে ন্যায়াধীশ উপাধি প্রদান করেন। কলকাতা শহরে তার স্মৃতিতে একটি সড়কের নাম 'জাস্টিস মন্মথ মুখার্জী রো' রাখা হয়েছে।

তথ্যসূত্র
---------

1. 1 2  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৪০১।
2. ↑  "Address of the Hon'ble Justice Sir Manmatha Nath Mukerji"। *southasiaarchive.com*। সংগ্রহের তারিখ ২ জুন ২০১৭।
**রশিদা বি** হলেন ভোপালের থেকে আগত একজন ভারতীয় সক্রিয়কর্মী। ২০০৪ সালে তিনি চম্পা দেবী শুক্লার সাথে যৌথভাবে গোল্ডম্যান পরিবেশ পুরস্কার পেয়েছিলেন। তারা দুজন ১৯৮৪ সালের ভোপাল বিপর্যয়ের পর, এই বিপর্যয় থেকে বেঁচে যাওয়া ব্যক্তিদের জন্য ন্যায়বিচার আদায়ে সংগ্রাম করেন এবং বিপর্যয়ের জন্য দায়ীদের বিচারের জন্য অভিযান, প্রচার প্রচারণা চালান। এই বিপর্যয়ে প্রায় ২০,০০০ মানুষ মারা গিয়েছিল।

পুরস্কার
--------

২০০৪ সালে, ভোপালের বিপর্যয়ের ২০তম বার্ষিকীতে রশিদা বি এবং চম্পা দেবী শুক্লা, ক্যালিফোর্নিয়ার সান ফ্রান্সিসকোতে একটি অনুষ্ঠানে গোল্ডম্যান পরিবেশ পুরস্কার পেয়েছিলেন। পুরস্কারের অর্থ তিনি চিঙ্গারি ট্রাস্ট খোলার জন্য ব্যবহার করেছিলেন। ট্রাস্টটি ত্রুটিযুক্ত নবজাতক শিশুদের চিকিৎসা সহায়তা প্রদানে কাজ করে। ট্রাস্টটি অসুস্থতার কারণে কাজ করতে পারে না এমন লোকদেরকেও কর্মসংস্থান সুযোগ করে দেয়।

ব্যক্তিগত জীবন
--------------

রশিদা বি কেন্দ্রীয় সরকারের ছাপাখানায় অধস্তন বাঁধাইকারী হিসেবে কাজ করেন।

তথ্যসূত্র
---------

1. ↑  "*Throwback Thursday: 2004 Goldman Prize Winners Rashida Bee and Champa Devi Shukla*"। Goldman Environmental Prize। সংগ্রহের তারিখ ১৮ মার্চ ২০১৫।
2. ↑  "Rashida Bee & Champa Devi Shukla - Goldman Environmental Foundation"। *Goldman Environmental Foundation* (ইংরেজি ভাষায়)। সংগ্রহের তারিখ ২০১৭-১২-২৩।
3. 1 2  "Their story is the story of Bhopal - Livemint"। *www.livemint.com*। সংগ্রহের তারিখ ২০১৭-১২-২৩।
4. ↑  "Rashida Bee of Bhopal, India, fights against the company that devastated her community"। *Grist* (ইংরেজি ভাষায়)। ২০০৪-০৪-২০। সংগ্রহের তারিখ ২০১৭-১২-২৩।
Reshid Behbudov
**রশিদ বেহবুদভ** ( আজারবাইজানি: *Rəşid Məcid oğlu Behbudov*; ১৪ই ডিসেম্বর ১৯১৫ - ৯ই জুন ১৯৮৯) ছিলেন একজন সোভিয়েত এবং আজারবাইজানীয় গায়ক এবং অভিনেতা।

রশিদ বেহবুদভ ১৯১৫ সালে তিবিলিসিতে জন্মগ্রহণ করেন। তার বাবা মজিদ বেহবুদভও একজন গায়ক ছিলেন। ১৯৪৫ সালে, তোফিগ গুলিয়েভের আমন্ত্রণে, রশিদ বেহবুদভ বাকুতে চলে যান। একই বছর তাঁকে *আরশিন মাল অ্যালান*  ( *দ্য ক্লথ পেডলার* ) চলচ্চিত্রের প্রধান চরিত্র আসগর হিসেবে অভিনয় করতে হয়। চলচ্চিত্রটি উজেইর হাজিবেইভের একটি নাটক  অবলম্বনে নির্মিত। এই চলচ্চিত্রে তার অভিনয় আর কণ্ঠের নৈপুণ্য তাঁকে আজারবাইজান জুড়ে খ্যাতি এনে দেয়।

অতি অল্প সময়ের মধ্যে, রশিদ বেহবুদভ জনপ্রিয় আজারবাইজানীয় সঙ্গীতশিল্পী হয়ে ওঠেন। ধ্রুপদী সঙ্গীত থেকে আধুনিক ভাবাবেগমূলক সঙ্গীত সকল ক্ষেত্রেই তাঁর প্রতিভার বিচরণ ছিল। বেহবুদভের বিরল কণ্ঠ প্রতিভা তাকে সোভিয়েত ইউনিয়নের "আয়রন কার্টেন "পেরিয়ে ভ্রমণের সুযোগ করে দেয়, এবং একজন গায়ক হিসেবে তিনি ইরান, তুরস্ক, চীন, ভারত, জাপান, সহ বিশ্বের বেশ কয়েকটি দেশে সফর করেন এবং কনসার্টে যোগ দেন। এছাড়ও আর্জেন্টিনা, এবং ইউরোপ, এশিয়া এবং ল্যাটিন আমেরিকার অন্যান্য অনেক দেশেও তিনি সফর করেছেন।

১৯৬৬ সালে তিনি *স্টেট সং থিয়েটার* তৈরি করেছিলেন, যা এখনও তার নাম বহন করে এবং তিনি ছিলেন এর একক শিল্পী এবং আর্টিস্টিক ম্যানেজার।

সম্মাননা ও পুরস্কার
-------------------

* সোভিয়ত আজারবাইজানের গন-শিল্পী সম্মাননা
* সোভিয়ত ইউনিয়নের গন-শিল্পী সম্মাননা (১৯৫৯)
* সমাজতান্ত্রিক শ্রমের নায়ক (২৩ এপ্রিল ১৯৮০)
* দুটি *অর্ডার অব লেনিন পুরস্কার* (৬ই জানুয়ারি ১৯৭৬, ২৩শে এপ্রিল ১৯৮০)
* *অর্ডার অব রেড ব্যানার অব লেবার* (১লা ফেব্রুয়ারি ১৯৬৬)
* *অর্ডার অব ফ্রেন্ডশিপ অব পিপলস* (১৩ই ডিসেম্বর ১৯৮৫)
* স্টালিন পুরস্কার, ২য় শ্রেণী (১৯৪৬) - "আরশিন মাল অ্যালান" (১৯৪৫) চলচ্চিত্রে তাঁর 'আসগর' ভূমিকার জন্য।
* সোভিয়ত আজারবাইজানীয় রাষ্ট্রীয় পুরস্কার (১৯৭৮)

স্মৃতি
------

১৪ই ডিসেম্বর ২০১০-এ, ফ্ল্যাশমব আজারবাইজান রশিদ বেহবুদভের সম্মানকে স্মরণ করতে এবং আজারবাইজানি সঙ্গীত ও সংস্কৃতির বিখ্যাত প্রতিনিধির ৯৫ তম জন্মবার্ষিকী উদযাপনের জন্য একটি ফ্ল্যাশ মবের আয়োজন করে।

তথ্যসূত্র
---------

1. ↑  Photo Essay: Film "Arshin Mal Alan" (The Cloth Peddler), Musical Comedy by Uzeyir Hajibeyov, Azerbaijan International, Vol. 5:3 (Autumn 1997), pp. 54–56.
2. ↑  Libretto for Arshin Mal Alan in English or Azeri at HAJIBEYOV.com
3. ↑  Sharifov, Azad (Winter ১৯৯৭)। । সংগ্রহের তারিখ ৫ নভেম্বর ২০২১।  `|শিরোনাম=` অনুপস্থিত বা খালি (সাহায্য)
4. ↑  Ədəbiyyat, incəsənət və arxitektura sahəsində 1978-ci il Azərbaycan SSR Dövlət mükafatlarının verilməsi haqqında Azərbaycan KP MK-nın və Azərbaycan SSR Nazirlər Sovetinin 1978-ci il tarixli **Qərarı** — **anl.az** saytı
5. ↑  ইউটিউবে Rashid BEHBUDOV Tribute Flashmob in Baku (VIDEO)
**ত্শোগ্স-গ্ন্যিস-র্গ্যা-ম্ত্শো** (ওয়াইলি: *tshogs gnyis rgya mtsho*) (১৫৭৩-১৬০৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ঝাব্স-দ্রুং-দ্কার-পো (ওয়াইলি: *zhabs drung dkar po*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ত্শোগ্স-গ্ন্যিস-র্গ্যা-ম্ত্শো ১৫৭৩ খ্রিষ্টাব্দে মধ্য তিব্বতের লা-মো-রিন-ছেন-স্গাং (ওয়াইলি: *la mo rin chen sgang*) নামক স্থানে জন্মগ্রহণ করেন। তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যলয় এবং গ্যুমে তন্ত্র মহাবিদ্যালয় থেকে শিক্ষালাভ করেন। মঙ্গোল নেতাদের অনুরোধে তৃতীয় দলাই লামা তাকে আমদো অঞ্চলে মঙ্গোলদের নিকট পাঠালে তুমেদ মঙ্গোল নেতা হোলোচি তাকে র্ঙ্গা-স্গার-ব্যাং-ছুব-গ্লিং (ওয়াইলি: *rnga sgar byang chub gling*) বৌদ্ধবিহার এবং খ্রি-কা (ওয়াইলি: *khri ka*) বৌদ্ধবিহারের দায়িত্ব প্রদান করেন। মিং সম্রাট ওয়ানলি তাকে র্ঙ্গা-স্গার-স্কু-স্ক্যে-দ্কার-পো (ওয়াইলি: *rnga sgar sku skye dkar po*) উপাধি প্রদান করেন। তিনি ঝাব্স-দ্রুং-দ্কার-পো (ওয়াইলি: *zhabs drung dkar po*) নামেও পরিচিত ছিলেন, যা তার পরবর্তী পুনর্জন্মদের উপাধি হিসেবে পরিচিত হয়।

তথ্যসূত্র
---------

1. ↑  Tsehua, : (জুন ২০১২)। "The First Zhabdrung Karpo, Tsoknyi Gyatso"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-০৪।

|
|  |
| পূর্বসূরী-- | **ত্শোগ্স-গ্ন্যিস-র্গ্যা-ম্ত্শো  প্রথম ঝাব্স-দ্রুং-দ্কার-পো** | উত্তরসূরীব্লো-গ্রোস-র্গ্যা-ম্ত্শো |
|

| * দে
* স
ঝাব্স-দ্রুং-দ্কার-পো |
| --- |
| 
* ১) ত্শোগ্স-গ্ন্যিস-র্গ্যা-ম্ত্শো
* ২) ব্লো-গ্রোস-র্গ্যা-ম্ত্শো
* ৩) ঙ্গাগ-দ্বাং-ব্স্তান-পা'ই-র্গ্যাল-ম্ত্শান
* ৪) ব্লো-ব্জাং-থুব-ব্স্তান-দ্গে-লেগ্স-র্গ্যাল-ম্ত্শান
* ৫) ফান-ব্দে'ই-দ্বাং-ফ্যুগ-ম্খাস-ব্ত্সুন-র্গ্যা-ম্ত্শো
* ৬) ঙ্গাগ-দ্বাং-ম্ছোগ-গ্রুব-ব্স্তান-পা'ই-র্গ্যাল-ম্ত্শান
* ৭) ব্স্তান-'দ্জিন-নোর-বু-দ্পাল-ব্জাং-পো
* ৮) ব্লো-ব্জাং-লুং-রিগ্স-ব্স্তান-পা'ই-র্গ্যা-ম্ত্শো
* ৯) ব্লো-ব্জাং-ব্স্তান-'দ্জিন-ছোস-ক্যি-র্গ্যাল-ম্ত্শান

 |
চান্দিল বাঁধ
**সরাইকেল্লা খরসোয়া জেলা** পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি জেলা৷ ৩০ এপ্রিল ২০০১ খ্রীষ্টাব্দে (১৬ই বৈশাখ ১৪০৮ বঙ্গাব্দ) পুর্বতন পশ্চিম সিংভূম জেলা খন্ডিত করে নতুন জেলাটি গঠিত হয়৷ জেলাটি ঝাড়খণ্ডের দক্ষিণ-পূর্ব(অগ্নিকোণে) অবস্থিত কোলহান বিভাগের অন্তর্গত৷ জেলাটির জেলাসদর সরাইকেলা শহরে অবস্থিত এবং সরাইকেল্লা মহকুমা ও চাণ্ডিল মহকুমা নিয়ে গঠিত৷

নামকরণ
------

জেলাটি স্বাধীনতার পুর্বে দুটি রাজত্বে বিভক্ত ছিলো যথা সরাইকেল্লা ও খরসোয়া৷ খরসোয়া নামে উৎপত্তি না জানা গেলেও ওড়িয়া রাজাদের গড় সরাইকেল্লা নাম এসেছে শহরের চারদিকের উঁচু প্রাচীরের উপস্থিতি থেকে৷

ইতিহাস
------

ঐতিহাসিক আন্দোলন
----------------

ভূপ্রকৃৃতি
----------

অর্থনীতি
--------

অবস্থান
-------

জেলাটির উত্তরে ঝাড়খণ্ড রাজ্যের রাঁচি জেলা ও পশ্চিমবঙ্গ রাজ্যের পুরুলিয়া জেলা৷ জেলাটির উত্তর পূর্বে(ঈশান) পশ্চিমবঙ্গ রাজ্যের পুরুলিয়া জেলা৷ জেলাটির পূর্বে ঝাড়খণ্ড রাজ্যের পূর্ব সিংভূম জেলা৷ জেলাটির দক্ষিণ পূর্বে(অগ্নি) ঝাড়খণ্ড রাজ্যের পূর্ব সিংভূম জেলা৷ জেলাটির দক্ষিণে ওড়িশা রাজ্যের ময়ূরভঞ্জ জেলা৷ জেলাটির দক্ষিণ পশ্চিমে(নৈঋত) ঝাড়খণ্ড রাজ্যের পশ্চিম সিংভূম জেলা৷ জেলাটির পশ্চিমে ঝাড়খণ্ড রাজ্যের খুঁটি জেলা৷ জেলাটির উত্তর পশ্চিমে(বায়ু) ঝাড়খণ্ড রাজ্যের রাঁচি জেলা৷

জেলাটির আয়তন ২৬৫৭ বর্গ কিমি৷ রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷ জেলার আয়তনের অনুপাত ঝাড়খণ্ড রাজ্যের ৩.৩৩%৷

ভাষা
----

সরাইকেল্লা খরসওয়াঁ জেলাটি একটি বহুভাষিক ও বহুসাংস্কৃতিক জেলা ৷ প্রধান ব্যবহৃত ভাষাগুলি হলো - বাংলা, সাঁওতালি, হিন্দি; এছাড়াও ওড়িয়া, মুন্ডা, এবং হো ভাষা বহুল প্রচলিত৷







২০১১ অনুযায়ী বিভিন্ন ভাষাসমূহ

  **বাংলা** (৪৪.০১%)  **সাঁওতালি** (১৫.৬২%)  **হিন্দী** (১০.৭৬%)  হো ভাষা (৯.৬৫%)  **ওড়িয়া** (৯.৪৮%)  মুন্ডারি ভাষা (৪.৮২%)  **উর্দু** (২.৮৩%)  **মৈথিলী** (১.০৫%)  অন্যান্য (১.৭৮%)

ধর্ম
----

জনসংখ্যা
--------

মোট জনসংখ্যা ৮৪৮৮৫০(২০০১ জনগণনা) ও ১০৬৫০৫৬(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১৪তম৷ ঝাড়খণ্ড রাজ্যের ৩.২৩% লোক সরাইকেল্লা খরসোয়া(খরসওয়াঁ) জেলাতে বাস করেন৷
জেলার জনঘনত্ব ২০০১ সালে ৩১১ ছিলো এবং ২০১১ সালে তা বৃদ্ধি পেয়ে ৪০১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৫.৪৭% , যা ১৯৯১-২০১১ সালের ২১.১৫% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৫৬(সমগ্র) এবং শিশু(০-৬ বৎ) লিঙ্গানুপাত ৯৪৩৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃতি
-----------------

শিক্ষা
------

জেলাটির স্বাক্ষরতা হার ৫৪.৯০%(২০০১) তথা ৬৭.৭০%(২০১১)৷ পুরুষ স্বাক্ষরতার হার ৭০.৯৮%(২০০১) তথা ৭৯.০৩%(২০১১)৷ নারী স্বাক্ষরতার হার ৩৭.৯৬%(২০০১) তথা ৫৫.৮৮% (২০১১)৷ জেলাটিতে শিশুর অনুপাত সমগ্র জনসংখ্যার ১৪.৯৮%৷

প্রশাসনিক বিভাগ
---------------

সীমান্ত
-------

সরাইকেলা জেলা দুটি রাজ্য ওডিশা ও পশ্চিমবঙ্গ জেলা সীমানা বণ্টন করে।

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. 1 2
এটি গ্রেগরীয় বর্ষপঞ্জী অনুযায়ী ২২০-এর দশক। এটি শুরু হয়েছে ১লা জানুয়ারি, ২২০ থেকে এবং শেষ হয়েছে ৩১ ডিসেম্বর, ২২৯ তারিখে।

ঘটনা
----

### ২২০

এই অনুচ্ছেদটি ২২০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২২১

এই অনুচ্ছেদটি ২২১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২২২

এই অনুচ্ছেদটি ২২২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২২৩

এই অনুচ্ছেদটি ২২৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২২৪

এই অনুচ্ছেদটি ২২৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২২৫

এই অনুচ্ছেদটি ২২৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২২৬

এই অনুচ্ছেদটি ২২৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২২৭

এই অনুচ্ছেদটি ২২৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২২৮

এই অনুচ্ছেদটি ২২৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২২৯

এই অনুচ্ছেদটি ২২৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**সুবিমল মিশ্র** (২০ জুন, ১৯৪৩ — ৮ ফেব্রুয়ারী, ২০২৩) একজন প্রথাবিরোধী বাংলা ছোটগল্পকার ও ঔপন্যাসিক। যিনি মতাদর্শগত কারণে তার দীর্ঘ অর্ধশতকের সাহিত্য জীবনে কখনো বৃহৎ পত্রিকায় লেখেননি।

ব্যক্তিগত জীবন
--------------

মিশ্র প্রথম জীবনে শিক্ষকতা করতেন। তার স্ত্রী প্রয়াত ও এক মেয়ে বর্তমান। দক্ষিণ কলকাতার শম্পা মির্জানগরের বাসিন্দা ছিলেন। হৃদরোগে ও বয়সজনিত অসুস্থতায় সুবিমল মিশ্র মারা যান ৮ ফেব্রুয়ারী, ২০২৩ ভোর ৪টে ৫০-এ।

সাহিত্য
-------

সুবিমল মিশ্রের নিজের ও পাঠকদের ভাষায় তার লেখা ছোটগল্পগুলো অ্যান্টি-গল্প এবং উপন্যাসকে অ্যান্টি উপন্যাস বলা হয়। তার যে ছোটগল্পটি বাংলা সাহিত্যজগতে প্রথম আলোড়ন ফেলে সেটি হল ৬৭ সালে প্রকাশিত '*হারান মাঝির বিধবা বৌ এর মড়া অথবা সোনার গান্ধীমূর্তি*'। এই গল্পটি ইংরেজিতে অনূদিত হয়। তার প্রায় সমস্ত লেখাতেই রাজনৈতিক, সামাজিক অবক্ষয়ের প্রতি দ্বিধাহীন বিশ্লেষন ও মধ্যবিত্ত সমাজের যৌনতা নিয়ে অচ্ছুতপনার বিরুদ্ধে জেহাদ লক্ষ করা যায়। রাষ্ট্র ব্যবস্থা, তার শোষন, সুবিধাভোগী শ্রেনীর প্রতি ব্যঙ্গ, অবক্ষয়, দ্বন্দ্ব, লেখার কোলাজ এবং বিশেষভাবে নৈরাজ্য ইত্যাদি সুবিমলের লেখার অন্যতম বৈশিষ্ট্য। বাণিজ্যিক পত্রিকাতে তিনি কখনো লেখেননি, তাদের প্রতি সুবিমল কঠোর অবস্থান নিয়ে থাকেন এবং তার সাহিত্যকর্ম দুই বাংলার মননশীল লিটল ম্যাগাজিনে প্রকাশিত ও সমাদৃত হয়েছে একাধিকবার।

প্রকাশিত গ্রন্থ
---------------

আটটি উপন্যাস:

* *তেজস্ক্রিয় আবর্জনা*
* *আসলে এটি রামায়ণ চামারের গল্প হয়ে উঠতে পারতো*
* *নাঙা হাড় জেগে উঠেছে,*
* *রঙ যখন সতর্কীকরণের চিহ্ন,*
* *কন্ঠ পালক ওড়া*
* *হাড়মটমটি*
* *ওয়ান পাইস ফাদার মাদার*
* *চেটে চুষে চিবিয়ে গিলে*

তার নাটকটির নাম *ভাইটু পাঁঠার ইস্টু*। এগুলি ছাড়াও সুবিমল বহু ছোটগল্প ও প্রবন্ধ লিখেছেন যা বই এর আকারে প্রকাশিত হয়। বেশিরভাগ বই নিজেই দায়িত্ব সহকারে সম্পাদনা, প্রকাশ ও বিক্রয় করে থাকেন ব্যতিক্রমী এই সাহিত্যিক।

প্রভাব
------

সুবিমল মিশ্রের সাহিত্যকর্মে চিত্র পরিচালক জাঁ-লুক গদার, লুই বুনুয়েল, আন্দ্রেই তার্কভ্‌স্কি এবং ঋত্বিক ঘটকের প্রভাব রয়েছে। এছাড়া তিনি জঁ-পল সার্ত্র্‌, জেমস জয়েস, স্যামুয়েল বেকেটের সাহিত্য দ্বারাও বিশেষভাবে প্রভাবিত হয়েছেন।

তথ্যসূত্র
---------

1. 1 2  অংকুর সাহা। "নিবিড় পাঠ, প্রথাবিরোধী সুবিমল"। পরবাস, তৃতীয় বর্ষ, প্রথম সংখ্যা। সংগ্রহের তারিখ ৪.০১.২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  "বাংলা সাহিত্যে যুগাবসান, প্রয়াত সাহিত্যিক সুবিমল মিশ্র"। *sangbadpratidin* (ইংরেজি ভাষায়)। সংগ্রহের তারিখ ২০২৩-০২-০৮।
3. ↑  "বাংলা সাহিত্যে নক্ষত্র পতন, প্রয়াত সুবিমল মিশ্র"। *Aaj Tak বাংলা*। সংগ্রহের তারিখ ২০২৩-০২-০৮।
4. ↑  "সুবিমল মিশ্রের ঐতিহাসিক অবতরণ : - Poriborton"। *www.kholakagojbd.com*। সংগ্রহের তারিখ ২০২১-০৬-২৫।
5. ↑  অমর মিত্র, পুস্তক পরিচয় ২। "লেখা যেন কোনোভাবেই মহত না হয়ে যায়"। আনন্দবাজার পত্রিকা। সংগ্রহের তারিখ ৪.০১.২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
6. ↑  সুবিমল মিশ্র (জানুয়ারি ২০০৬)। *কিকা কাট আউট*। কলকাতা- ১৪৩: সুবিমল মিশ্র। পৃষ্ঠা ২৬১।
7. ↑  সুবিমল মিশ্র (১৯৭৪)। *নাঙা হাড় জেগে উঠেছে*। কলকাতা: পাঠক সমবায়। পৃষ্ঠা ৬।